STIMAȚI CONSUMATORI,

Începând cu data de 28 iulie 2026, a intrat în vigoare Decizia nr. 2 a Comisiei Naționale de Management a Crizelor (CNMC) a Republicii Moldova, emisă în contextul declarării stării de alertă hidrologică la nivel național.      
Prin această decizie, autoritățile impun măsuri stricte de raționalizare a consumului pentru a preveni afectarea gravă a rețelelor de alimentare cu apă potabilă a populației și a serviciilor sociale esențiale. 
Prin urmare, S.A. „Operator Regional Apă-Canal Hîncești” informează că utilizarea apei potabile din rețeaua publică în alte scopuri decât cele menajere și vitale este strict interzisă pe întreaga perioadă a alertei hidrologice. 
🚫 Activități strict interzise:
· Udarea gazonului, a grădinilor, a livezilor și a culturilor agricole.
· Spălarea curților, a trotuarelor, a teraselor și a vehiculelor private.
· Umplerea piscinelor, a bazinelor decorative sau a altor rezervoare de agrement.
· Orice utilizare a apei potabile în scopuri industriale sau tehnologice neesențiale.
💧 Recomandări obligatorii pentru populație:
· Consumați apa exclusiv pentru necesități vitale.
· Verificați și reparați urgent defecțiunile la robinete sau instalații sanitare.

În cazul în care rezervele de apă din bazinele de acumulare vor scădea sub pragul critic, operatorul va fi nevoit să aplice furnizarea apei conform unui program restricționat, ce va fi anunțat ulterior.
Vă mulțumim pentru înțelegere și responsabilitate! Protejarea resurselor de apă este o datorie comună în această perioadă de criză.






